paragraph_text: NLO otmica Betty i Barneyja Hill, slučaj navodne otmice od strane NLO-a, koji se dogodio 19. rujna 1961. godine, koji je stekao epitet najpoznatijeg slučaja otmice te vrste. Prema svjedočenju bračnoga para Betty Hill, socijalne radnice i Barneyja Hill, poštanskog radnika, navodno su imali susret s izvanzemaljcima iz sustava Zeta-Reticuli (slično kao i projekt Serpo) blizu Indian Heada, sjeverno od Woodstocka, u američkoj saveznoj državi New Hampshire. Zbog navedenog, slučaj je bio prozvan "Incident Zeta Reticuli", a bio je poznat i pod nazivom "Otmica Hillovih".